Buyuk Britaniya qirolichasi o‘z tavalludining 90 yilligiga bag‘ishlangan shouga tashrif buyurdi

Buyuk Britaniya qirolichasi Yelizaveta II o‘z tavalludining 90 yilligiga bag‘ishlangan keng miqyosdagi shouga tashrif buyurdi. Tadbir Vindzor qal’asida bo‘lib o‘tdi, deya xabar beradi “Gazeta.ru”.

Shahzoda Charlz, shahzoda Uilyam turmush o‘rtog‘i Ketrin bilan, shahzoda Garri va Britaniya qirollik oilasining boshqa vakillari ham tomoshabinlar qatoridan o‘rin oldi. Shuningdek, konsertda Bahrayn qiroli Hamad ibn Iso al-Xalifa mehmon bo‘ldi.
Xonandalar Geri Barlou, Kayli Minoug va Shirli Bessi, aktrisa Xelen Mirren, aktyor Jim Karter, harbiy orkestrlar to‘planganlar oldida chiqish qildi. Shuningdek, chavandozlik shousi ham bo‘lib o‘tdi.